62022CO0302_INF
Rješenje Suda (osmo vijeće) od 3. listopada 2022. –Freebird Airlines Europe
(Predmet C-302/22)
„Zahtjev za prethodnu odluku – Članak 99. Poslovnika Suda – Zračni prijevoz – Uredba (EZ) br. 261/2004 – Članak 5. stavak 3. Poslovnika Suda, – Odšteta putnicima u zračnom prijevozu u slučaju dužeg kašnjenja leta – Oslobođenje od obveze isplate odštete – Izvanredne okolnosti – Sudar zrakoplova i ptica – Manevar hitnog kočenja koji je prouzrokovao oštećenje guma tog zrakoplova”
Promet – Zračni prijevoz – Uredba br. 261/2004 – Članak 5. stavak 3.– Odšteta i pomoć putnicima – Otkazivanje ili dulje kašnjenje leta – Oslobođenje od obveze isplate odštete – Uvjet – Izvanredne okolnosti – Pojam – Prekid faze polijetanja zrakoplova uzrokovanog njegovim sudarom s pticom i koji se odražava u manevru hitnog kočenja kojim se oštećuju gume tog zrakoplova – Uključenost – Poduzimanje svih razumnih mjera zračnog prijevoznika kako bi se izbjeglo otkazivanje ili kašnjenje – Doseg – Provjera od strane nacionalnog suda
(Uredba br. 261/2004 Europskog parlamenta i Vijeća, uvodne izjave 14. i 15. i čl. 5. st. 3. i čl. 7.)
(t. 16.-23. i izreka)
Izreka
Članak 5. stavak 3. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91
treba tumačiti na način da:
prekid faze uzlijetanja zrakoplova prouzrokovan njegovim sudarom s pticama zbog kojeg je došlo do manevra hitnog kočenja koje je oštetilo gume tog zrakoplova, obuhvaćen je pojmom „izvanredne okolnosti” u smislu te odredbe.